《爪茉莉　春晓》
清代·沈谦

彻夜踌躇，五更反睡了。疏帘外、乱花啼鸟。千回百转，烦絮得、梦颠魂倒。

醒来见、红日当楼，却与绛台争照。

惊啼谁唤，枕头边、几曾燥。还强起、玉屏斜靠。双鬟不解，说买花、最宜早。

岂知我，一向黛痕慵扫。劝梳洗，添懊恼。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。